|  |  |  |  |  |
| --- | --- | --- | --- | --- |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | |  | | --- | | Poštovani,  Lokalna akcijska grupa “LAG 5” objavljuje 20. studenog 2020. godine osmi natječaj temeljem Lokalne razvojne strategije LAG-a 5 2014-2020. za **TO 2.1.2. “Ulaganja u razvoj nepoljoprivrednih djelatnosti u ruralnim područjima”** (sukladan TO 6.4.1. iz Programa ruralnog razvoja RH; referentna oznaka natječaja: 20/2.1.2.).   **PREDMET NATJEČAJA:** Dodjela potpore male vrijednosti – de minimis potpore za provedbu tipa operacije 2.1.2. „Ulaganja u razvoj nepoljoprivrednih djelatnosti u ruralnim područjima“ za nositelje projekata koji imaju sjedište/prebivalište na području LAG-a 5, u koje spadaju općine Blato, Lumbarda, Smokvica, Vela Luka, Lastovo, Mljet, Orebić, Ston, Janjina i Trpanj te Grad Korčula.   **SVRHA NATJEČAJA:** Razvoj postojeće nepoljoprivredne djelatnosti uz očuvanje postojećih ili stvaranje novih radnih mjesta s ciljem smanjenja depopulacije i poticanja održivog razvoja ruralnih područja.   **RASPOLOŽIVA SREDSTVA:** **898.176,00 HRK.**   **NOSITELJ PROJEKTA mora biti** fizička ili pravna osoba (OPG, zadruga, trgovačko društvo) upisana u Upisnik poljoprivrednika najmanje godinu dana od dana podnošenja Zahtjeva za potporu, registrirana za bavljenje djelatnošću u sektoru kojeg razvija najmanje 90 dana od dana objave Natječaja, imati ekonomsku veličinu od najmanje 2.000 EUR. Uz navedeno, nositelj projekta mora zadovoljiti i sve ostale kriterije prihvatljivosti sukladno dijelu 2.1. Natječaja.   Ukupni iznos projekta ne smije biti veći od **125.000,00 EUR** (s PDV-om).   Najviši iznos javne potpore je **60.000,00 EUR** u kunskoj protuvrijednosti, a najniži **15.000,00 EUR** u kunskoj protuvrijednosti.   **INTENZITET POTPORE**: do 70% prihvatljivih troškova. Nositelj projekta može ostvariti dodatnih 20% (ukupno 90%) ukoliko projekt zadovoljava barem jedan od sljedećih kriterija: a) zajednički korisnik; b) zajednički interes; c) inovativnost projekta na lokalnoj razini; d) javni pristup provedenom projektu.   **PRIHVATLJIVE AKTIVNOSTI:** Ulaganja u građenje/rekonstrukciju i/ili opremanje, kupnju novih gospodarskih vozila i plovila, strojeva i opreme te kupnju živih životinja u svrhu obavlja djelatnosti u sljedećim sektorima: turizam u ruralnim područjima, tradicijski i umjetnički obrti, obrti za izradu suvenira, usluge u ruralnim područjima te prerada i/ili marketing i/ili izravna prodaja proizvoda, u skladu s propisima koji uređuju pojedina područja. Projektom korisnik mora očuvati postojeća ili stvoriti nova radna mjesta u razdoblju unutar 24 mjeseca od dana podnošenja konačnog Zahtjeva za isplatu.   **Prijave projekata podnose se od  07. prosinca 2020. godine do 11. siječnja 2021. godine isključivo preporučenom poštom na adresu:** Lokalna akcijska grupa ''LAG 5'', Trg sv. Justine 13, 20260 Korčula.   Prijave projekta podnose se sukladno Natječaju LAG-a 5 TO 2.1.2., koristeći obrasce i priloge koji su sastavni dio Natječaja.   **Info radionice za 8. LAG natječaj TO 2.1.2. održavaju se:**   • **25. studenog 2020. (srijeda)** **u Putnikovićima** od 10:00 do 12:00 sati, u Domu vinarske tradicije Putniković  • **26. studenog 2020. (četvrtak)** **online** od 10:00 do 12:00 sati, putem Google Meet aplikacije na linku [https://meet.google.com/fns-onzi-ozr](https://lag5.us3.list-manage.com/track/click?u=c2ea6255e95561e2901ff0074&id=c777c97751&e=adb01ff26c)  • **27. studenog 2020. (petak)** **u gradu Korčuli** od 10:00 do 12:00 sati, u dvorani Centra za kulturu Korčula   Sva pitanja povezana s ovim Natječajem moguće je poslati od dana objave natječaja do dana završetka podnošenja prijava projekata isključivo putem e-pošte na adresu: ured@lag5.hr. Odgovori će biti objavljeni na mrežnim stranicama LAG-a 5 kao prilog ovom natječaju.   **Tekst natječaja te pripadajući obrasci i prilozi dostupni su na ovoj** [**poveznici**](https://lag5.us3.list-manage.com/track/click?u=c2ea6255e95561e2901ff0074&id=e387fa008f&e=adb01ff26c)**.**   S poštovanjem, | | | | |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | |  | | --- | | Lokalna akcijska grupa ''LAG 5'' Trg sv. Justine 13, 20260 Korčula tel. +38520713472 | | | | |